Björgunarsveitarfólk við störf á Keilugranda í Vesturbæ Reykjavíkur í dag . Vísir / Vilhelm Óveðursvakt verður á Bylgjunni í kvöld í umsjón Þorgeirs Ástvaldssonar með fulltyngi fréttastofu Stöðvar 2 , Vísis og Bylgjunnar . Vaktin hefst strax að loknum kvöldfréttum Stöðvar 2 , sem hefjast kl. 18:30 . Margrét Helga Erlingsdóttir fréttamaður stendur vaktina fyrir hlustendur Bylgjunnar fram eftir kvöldi , Jóhann K. Jóhannsson fréttamaður segir fréttir af Norðvesturlandi , Tryggvi Páll Tryggvason verður á Akureyri og á fréttastofunni verður hefðbundin fréttavakt . „ Fréttastofan hefur í allan dag sagt fréttir af veðurhamnum víðs vegar um landið á Vísi og í fréttatímum Bylgjunnar á heila tímanum . Bylgjan er vinsælasta útvarpsstöð landsins og ljóst að margir reiða sig á fréttaflutning fréttastofunnar , ekki síst þegar almannavarnaástand ríkir líkt og nú , “ segir Þórir Guðmundsson , ritstjóri fréttastofu Stöðvar 2 , Vísis og Bylgjunnar .